**Likumprojekta „Grozījumi likumā „Par iedzīvotāju ienākuma nodokli”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi likumā „Par iedzīvotāju ienākuma nodokli” paredz iedzīvotāju ienākuma nodokļa augstākā progresijas sliekšņa maiņu, paredz kārtību, kādā tiek noteikts ienākums no virtuālās valūtas atsavināšanas, kā arī citus precizējumus. Likumprojekts stājas spēkā 2019.gada 1.janvārī.  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2018.gada 25.oktobra likums “Grozījumi likumā “Par valsts sociālo apdrošināšanu””.2018.gada 15.februāra likums “Grozījumi [Valsts pārvaldes iestāžu nodarīto zaudējumu atlīdzināšanas likumā](https://likumi.lv/ta/id/110746-valsts-parvaldes-iestazu-nodarito-zaudejumu-atlidzinasanas-likums)” (stājas spēkā 2018.gada 1.martā).1. 2017.gada 30.novembra likums “Kriminālprocesā un administratīvo pārkāpumu lietvedībā nodarītā kaitējuma atlīdzināšanas likums” (stājas spēkā 2018.gada 1.martā).
2. Ministru kabineta 2018.gada 14.augusta sēdes protokola Nr.38 48.§ 4.1.apakšpunkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Iedzīvotāju ienākuma nodokļa augstākā progresijas sliekšņa (55 000 euro) maiņa*Valsts sociālās apdrošināšanas obligāto iemaksu griesti vienlaikus ir arī slieksnis, no kura tiek uzsākta solidaritātes nodokļa maksāšana, kā arī no šī sliekšņa tiek piemērota iedzīvotāju ienākuma nodokļa likme 31,4% apmērā. Tādējādi, lai neradītu nepieciešamību ikgadēji pārskatīt arī Solidaritātes nodokļa likumu un likumā “Par iedzīvotāju ienākuma nodokli” ietvertos likmju sliekšņus, Saeima 2018.gada 25.oktobrī ir pieņēmusi likumu “Grozījumi likumā “Par valsts sociālo apdrošināšanu””, kas paredz ar 2019.gada 1.janvāri ieviest valsts sociālās apdrošināšanas obligāto iemaksu objekta maksimālo apmēru par periodu no 2019. līdz 2021.gadam.Ņemot vērā 2018.gada 25.oktobrī Saeimā pieņemto likumu “Grozījumi likumā “Par valsts sociālo apdrošināšanu”” (stājas spēkā 2019.gada 1.janvārī), likumā ir nepieciešami grozījumi, aizstājot skaitli un vārdu “*55 000 euro*” ar vārdiem “saskaņā ar likumu “[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" noteikto obligāto iemaksu objekta maksimālo apmēru”.Valsts sociālās apdrošināšanas obligāto iemaksu objekta maksimālais apmērs nākamajiem trim kalendāra gadiem būs 62 800 euro par kalendāro gadu. *Grozījumi likuma “Par iedzīvotāju ienākuma nodokli”(turpmāk – likums) 3.panta trešās daļas 15.punktā un 17.panta desmitās daļas 15.punktā*Tā kā saskaņā ar Solidaritātes nodokļa likumu 4 procentpunkti (gadījumos, ja nodokļa maksātājs nav fondēto pensiju shēmas dalībnieks – 10 procentpunkti) tā ieņēmumu tiek pārskaitīti nodokļa maksātāja izraudzītajā privātā pensiju fonda pensiju plānā, tad šī papildpensijas kapitāla daļa līdz ieskaitīšanai privātajā pensiju fondā nav bijusi aplikta ar iedzīvotāju ienākuma nodokli. Tādējādi šāda papildpensijas kapitāla izmaksas brīdī tas būtu apliekams ar iedzīvotāju ienākuma nodokli un nodoklis ieturams ienākuma izmaksas dienā līdzīgi, kā pašreiz ar iedzīvotāju ienākuma nodokli tiek apliks papildpensijas kapitāls, kas veidojas no darba devēja veiktajām iemaksām. Lai nodrošinātu šādu pieeju, likumprojekts nosaka, ka papildpensijas kapitāls, ko veido iemaksas saskaņā ar Solidaritātes nodokļa likumu un kas tiek izmaksāts pensiju plāna dalībniekam, ir ar iedzīvotāju ienākuma nodokļa nodokli apliekams ienākums nerezidentam. Savukārt rezidentam šie ienākumi ir ar iedzīvotāju ienākuma nodokli apliekams ienākums jau pašreiz saskaņā ar likuma 8.panta trešās daļas 21.punktu kā “citi ienākumi, tomēr pašreiz likums neparedz no šādiem ienākumiem iedzīvotāju ienākuma nodokli ieturēt izmaksas vietā. Tādējādi likumprojekts (veicot likuma 17.panta desmitās daļas 15.punkta grozījumus) paredz noteikt, ka turpmāk ienākuma izmaksātājam būs pienākums ieturēt iedzīvotāju ienākuma nodokli no papildpensijas kapitāla, kas veidojies no iemaksām privātā pensiju fonda pensiju plānā saskaņā ar Solidaritātes nodokļa likumu.*Grozījumi likuma 4.panta pirmās daļas 6.punktā, 9.panta pirmās daļas 36.1 un 36.3 punktā un 17.panta 7.2 daļā*Ņemot vērā 2018.gada 15.februārī Saeimā pieņemto likumu “Grozījumi [Valsts pārvaldes iestāžu nodarīto zaudējumu atlīdzināšanas likumā](https://likumi.lv/ta/id/110746-valsts-parvaldes-iestazu-nodarito-zaudejumu-atlidzinasanas-likums)” (stājas spēkā 2018.gada 1.martā), likumā ir nepieciešami redakcionāli grozījumi, aizstājot vārdu “publiskā aģentūra” ar vārdu “iestāde ar patstāvīgu budžetu”.Savukārt saistībā ar 2017.gada 30.novembrī Saeimā pieņemto likumu “Kriminālprocesā un administratīvo pārkāpumu lietvedībā nodarītā kaitējuma atlīdzināšanas likums” (stājas spēkā 2018.gada 1.martā) spēku ir zaudējis likums "Par izziņas iestādes, prokuratūras vai tiesas nelikumīgas vai nepamatotas rīcības rezultātā nodarīto zaudējumu atlīdzināšanu", līdz ar to, likumā ir nepieciešams precizēt atsauci uz Kriminālprocesā un administratīvo pārkāpumu lietvedībā nodarītā kaitējuma atlīdzināšanas likumu.*Likuma 11.9.panta otrās daļas 8.punkts un 9.2 daļa*Pašreiz Noziedzīgi iegūtu līdzekļu legalizācijas un terorisma finansēšanas novēršanas likuma 1.panta 2.2punkts nosaka, ka virtuālā valūta ir vērtības digitālais atspoguļojums, kas var būt digitāli nosūtīts, glabāts vai tirgots un funkcionēt kā apmaiņas līdzeklis, bet nav atzīts par likumīgu maksāšanas līdzekli, nav uzskatāms par banknoti un monētu, bezskaidru naudu un elektronisko naudu, kā arī nav monetārā vērtība, kura uzkrāta maksājuma instrumentā, kas tiek izmantots Maksājumu pakalpojumu un elektroniskās naudas likuma 3.panta 10. un 11. punktā minētajos gadījumos.Ienākumi, kas veidojas, ja fiziskās personas darījumu rezultātā, kura iegādājas virtuālās valūtas un pēc tam tūlīt vai pēc noteikta turēšanas perioda tās atsavina, pēc savas ekonomiskās būtības ir vistuvākie ienākumam no kapitāla pieauguma. Tomēr likuma 11.9 panta otrajā daļā ietvertajā kapitāla aktīvu uzskaitījumā virtuālās valūtas šobrīd nav ietvertas, jo laikā, kad likumā tika iekļauta kapitāla aktīvu definīcija, Latvijā vēl nenotika darījumi ar virtuālajām valūtām. Virtuālās valūtas arī pilnībā nevar tikt pielīdzinātas tādiem tradicionālajiem kapitāla aktīviem kā finanšu instrumenti, valūta u.c., jo to mērķis, būtība un segums atšķiras. Piemēram, virtuālā valūta nav oficiāla valūta Latvijā, tai nav likumīga maksāšanas līdzekļa statusa, tās emisiju un izmantošanu pagaidām neregulē un neuzrauga, un tā juridiski nav piesaistīta nevienas valsts oficiālajai valūtai. Lielā mērā darījumi ar virtuālo valūtu var būt paaugstināta riska darījumi.Ņemot vērā to, ka ienākums no darījuma ar virtuālo valūtu ir specifisks ienākuma veids, to izpratnē varētu tikt pielīdzināts ienākumam no kapitāla pieauguma, piemērojot likuma 15.panta piektajā daļā noteikto iedzīvotāju ienākuma nodokļa likmi 20% apmērā. Tomēr, tā kā virtuālā valūta, kā jau iepriekš minēts, atšķiras no tradicionālajiem aktīviem, nav pamata atļaut taksācijas gada zaudējumus no virtuālās valūtas atsavināšanas segt no taksācijas gada ienākumiem, kas radušies atsavinot likuma 11.9 panta otrajā daļā pašlaik minētos aktīvus.Ienākumu no kapitāla pieauguma arī darījumos ar virtuālo valūtu nosaka līdzīgi kā citiem kapitāla aktīviem, t.i., no kapitāla aktīva atsavināšanas vērtības atņemot tā iegādes vērtību, kuru maksātājs spēj pierādīt un pamatot ar attaisnojuma dokumentu (attaisnojuma dokumentu kopumu). Tomēr, ņemot vērā jau iepriekš norādītos riskus, gadījumos, ja maksātājam nav attaisnojuma dokumentu, kas pamato virtuālās valūtas iegādes vērtību, šajā gadījumā likumprojekts, atšķirībā no citiem darījumiem ar kapitāla aktīviem (piemēram, nekustamo īpašumu, kura atsavināšanas gadījumā par iegādes vērtību likumā noteiktos gadījumos uzskata tā aktuālo kadastrālo vērtību vai koriģēto aktuālo kadastrālo vērtību nekustāmā īpašuma atsavināšanas gadā), nepieļauj iespēju par iegādes vērtību izmantot kādu nosacītu iegādes vērtību.Ņemot vērā to, ka, iedzīvotāju ienākuma nodokļa aprēķināšanas vajadzībām, iedzīvotāju ienākuma nodokļu jomu regulējošie normatīvie akti šobrīd precīzi nenosaka kārtību, kādā tiek noteikts ienākums no virtuālās valūtas pārdošanas, ir nepieciešami grozījumi likumā.Gadījumā, ja fiziskā persona atsavinās virtuālo valūtu saimnieciskās darbības ietvaros vai ģenerēs virtuālo valūtu, šāds ienākums tiks klasificēts kā ienākums no saimnieciskās darbības. |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests, Labklājības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) iedzīvotāju ienākuma nodokļa maksātāji,   kuru gada ienākuma daļai tiek piemērota iedzīvotāju ienākuma nodokļa likme 31,4% apmērā;2) maksātāji, par kuriem saskaņā ar Solidaritātes nodokļa likumu veiktas iemaksas privāto pensiju fondu pensiju plānos, un privātie pensiju fondi;3) fiziskās personas, kuras iegūst un atsavinās virtuālo valūtu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar plānoto 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  | +690 000 |  | +1 510 000 | +1 610 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi: |  |  |  | -650 000 |  | -1 200 000 | -1 240 000 |
| 1.2. valsts speciālais budžets |  |  |  | +2 800 000 |  | +5 900 000 | +6 200 000 |
| 1.3. pašvaldību budžets |  |  |  | -1 460 000 |  | -3 190 000 | -3 350 000 |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  | +690 000 |  | +1 530 000 | +1 610 000 |
| 3.1. valsts pamatbudžets |  |  |  | -650 000 |  | -1 180 000 | -1 240 000 |
| 3.2. speciālais budžets |  |  |  | +2 800 000 |  | +5 900 000 | +6 200 000 |
| 3.3. pašvaldību budžets |  |  |  | -1 460 000 |  | -3 190 000 | -3 350 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |   |   |   |   |   |   |   |
| 5. Precizēta finansiālā ietekme |   |   |   |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nosakot, ka valsts sociālās apdrošināšanas obligāto iemaksu objekta maksimālais apmērs nākamajiem trim kalendārajiem gadiem (no 2019. gada līdz 2021. gadam) būs 62 800 *euro*, kopējā fiskālā ietekme 2019. gadā un turpmāk ik gadu būtu neitrāla. Savukārt kopbudžeta ieņēmumi (netiek ieskaitīti 3. pensiju līmeņa ieņēmumi) 2019. gadā palielinātos par 0,7 milj. *euro*, 2020. gadā par 1,5 milj. *euro* un 2021. gadā par 1,6 milj. *euro*.

|  |  |  |  |
| --- | --- | --- | --- |
| Ietekme milj.*euro* | 2019 | 2020 | 2021 |
| *Valsts sociālās apdrošināšanas speciālais budžets* | 2,8 | 5,9 | 6,2 |
| *Ieņēmumi valsts pamatbudžetā no valsts sociālās apdrošināšanas obligāto iemaksu sadales veselības aprūpes finansēšanai* | -0,3 | -0,4 | -0,4 |
| *Iedzīvotāju ienākuma nodoklis* | -1,8 | -4,0 | -4,2 |
| ***Kopbudžetā*** | ***0,7*** | ***1,5*** | ***1,6*** |
| ***Trešais pensiju līmenis***  | ***-0,7*** | ***-1,5*** | ***-1,6*** |
| ***Ieņēmumi kopā*** | ***0,0*** | ***0,0*** | ***0,0*** |

 Aprēķinot fiskālo ietekmi, tika izmantota informācija no darba devēju ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli 2017. gadā, prognozētais darba samaksas fonda pieaugums 2018.-2021. gadam un Solidaritātes nodokļa likumā noteiktā nodokļa maksāšanas un ieskaitīšanas kārtība. 2017. gadā bija 5,0 tūkst. nodarbināto, kuri sasniedza valsts sociālās apdrošināšanas obligāto iemaksu objekta maksimālo apmēru (55 000 *euro*), un to ienākumi sastādīja 449,8 milj. *euro*. Turpmākajos gados maksimālā apmēra palielinājuma rezultātā samazināsies solidaritātes nodokļa maksātāju skaits. Prognozētais darba samaksas fonda pieaugums 2018. gadā +9,6%, 2019. gadā +6,1%, 2020. gadā +5,5% un 2021. gadā 4,9%.Fiskālā ietekme ņemta vērā, sastādot Vispārējās valdības budžeta plāna projektu 2019.gadam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Likumprojekts neietekmēs pašvaldību budžeta ieņēmumus, jo saskaņā ar likuma “Par vidēja termiņa budžeta ietvaru 2018., 2019. un 2020. gadam ” 17.pantu ir noteikts, ka pašvaldību budžetu nodokļu ieņēmumi kopā ar speciālo dotāciju 2018., 2019. un 2020. gadā ir 19,6 procenti no kopbudžeta nodokļu ieņēmumiem, neieskaitot valsts sociālās apdrošināšanas obligātās iemaksas valsts pamatbudžetā veselības aprūpes finansēšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc likumprojekta spēkā stāšanās nepieciešams veikt grozījumus Ministru kabineta 2010.gada 21.septembra noteikumos Nr.899 “Likuma "[Par iedzīvotāju ienākuma nodokli](https://likumi.lv/ta/id/56880-par-iedzivotaju-ienakuma-nodokli)" normu piemērošanas kārtība” (līdz 01.03.2019). |
| 2. | Atbildīgā institūcija | Ministru kabineta 2010.gada 21.septembra noteikumi Nr.899 “Likuma “[Par iedzīvotāju ienākuma nodokli](https://likumi.lv/ta/id/56880-par-iedzivotaju-ienakuma-nodokli)” normu piemērošanas kārtība” - Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Tiesību akta projekta izpildes nodrošināšana un tās ietekme uz institūcijām** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības tieša līdzdalība nav nepieciešama, jo likumprojekts paredz iedzīvotāju ienākuma nodokļa augstākā progresijas sliekšņa maiņu, paredz kārtību, kādā tiek noteikts ienākums no virtuālās valūtas atsavināšanas, kā arī citus precizējumus |
| 2. | Sabiedrības līdzdalība projekta izstrādē | Sabiedrības tieša līdzdalība nav nepieciešama. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti.Jaunas institūcijas nav nepieciešams izveidot. kā arī nav paredzēta esošo institūciju likvidācija vai reorganizācija.Likumprojekts tiks realizēts esošo finanšu līdzekļu un cilvēkresursu ietvaros. |
| 3. | Cita informācija | Nav. |

Finanšu ministre D. Reizniece-Ozola

Orehova 67095494

Anda.Orehova@fm.gov.lv

Veinberga 67083848

Inese.Veinberga@fm.gov.lv